Názov aktivity: Šikovné ručičky ( téma: Ovocie a zelenina)
Integrovaný blok:  4. ročník ZŠ
Čas trvania: 2 vyučovacie hodiny ( 1VH – PRI + 1VH - PRV)
Integrované predmety – Tematický celok / Téma:
a) Prírodoveda – Človek ako súčasť prírody / Prečo je dôležité, čo jeme? 
b) Pracovné vyučovanie – Tvorivé využitie technických materiálov / Papier a kartón 
Medzipredmetové vzťahy:
a) Informatická výchova – Informačná spoločnosť / Internet ako zdroj informácií
b) Vlastiveda – Mestá a dediny / Život na dedine
Cieľ a zameranie aktivity: Vytvoriť knižku s informáciami o danom druhu zeleniny resp. ovocia pre mladších spolužiakov
a) kognitívne ciele:
- poznať zdravé potraviny a potravinovú pyramídu
- uvedomiť si význam  ovocia a zeleniny v dennom jedálnom lístku
- vymenovať možnosti domáceho spracovania ovocia a zeleniny 
- uvedomiť si dôležitosť neplytvania jedlom a potravinami
- poznať vlastnosti papiera a kartónu 
- čítať s porozumením
- poznať využitie kľúčových slov
- porovnať život na dedine so životom v meste
- vymenovať výhody a nevýhody života na dedine a v meste
b) afektívne
- prezentovať svoju prácu
- prevziať zodpovednosť za svoju prácu
 - uplatniť zásady triedenia a hodnotenia informácií
c) psychomotorické 
- získať pracovné zručnosti s papierom a kartónom
- pomocou kľúčových slov vyhľadať na internete potrebné informácie o ovocí a zelenine
- spracovať získané informácie do konkrétneho produktu
[bookmark: _GoBack]Pomôcky: IKT technika, hárky papiera, časopisy, výkres, pastelky, farebné perá, nožnice, lep, zošit, učebnica
Príprava: Žiaci využívajú už získané poznatky o živote na dedine a v meste. Poznajú pojem kľúčové slovo a jeho využitie pri práci s internetom a vedia ho správne uplatniť k získaniu potrebných informácií. Zdokonaľujú si pracovnú zručnosť  s papierom. 
Realizácia: 
Motivačným rozhovorom si žiaci pripomenuli výhody života na dedine najmä z hľadiska poľnohospodárstva a ovocinárstva. 
Spoznali potravinovú pyramídu a významné miesto ovocia a zeleniny v nej pre zdravý život človeka. 
Podrobnejšie diskutovali najmä o význame ovocia a zeleniny v jedálnom lístku a možnostiach ich efektívneho spracovania v domácnosti. 
Žiaci sa rozdelili do skupín a každej skupine bola pridelená iná zelenina resp. ovocie ( mrkva, jablko, hruška). Následne na to začali pracovať na počítači. Na internete vyhľadávali, triedili a zapisovali si získané informácie ( pestovanie, vitamíny, využitie v kuchyni,...). 
Aby mohli vytvoriť knižku pre mladších spolužiakov, bolo potrebné pripraviť si hárky papiera formátu A5. Spomedzi viacerých druhov papierov si vybrali ten najvhodnejší a dôkladne ho rozstrihali. 
Text písali farebne, dopĺňali  ho kresbami či obrázkami z časopisov tak, aby bol čo najpútavejší. 
Na záver hárky papiera zlepili do knižky a vytvorili jej zaujímavý obal. 
Svoj výsledok práce napokon prezentovali pred žiakmi 1. až 3. ročníka. Samozrejme bolo potrebné sa na danú prezentáciu dôkladne pripraviť. Každá skupina si vybrala dvoch zástupcov, ktorí si prezentáciu nacvičili. Ostatní žiaci zo skupiny, diváci, im svojimi pripomienkami radili, ako čo najefektívnejšie ich prácu odprezentovať.
Zhrnutie: Žiaci sa naučili , aké dôležité miesto má ovocie a zeleniny v jedálničku každého človeka pre zdravie. Navrhli možnosti čo najefektívnejšieho využitia, neplytvania, ovocia a zeleniny. Precvičili si získavanie, spracovanie a prezentovanie informácií. Zdokonaľovali si pracovnú zručnosť s papierom. 
Prílohy:                 

